સામગ્રી: ગામમાં દરેક રસ્તા પર એટલી પોલીસની ગાડીઓ ઊભી હતી અને પોલીસ એટલી સતર્ક હતી કે કોઈ ગામમાં આવવાની હિંમત કરી શકે તેમ નથી. 

ગાડી વળતા જ વૃક્ષની નીચે ખુરસી નાખીને બેઠેલા પોલીસ અધિકારીઓ ઊભા થઈ ગયા. જોકે, ગાડી મીડિયાની છે એ જાણીને તેમણે આગળ વધવાની પરવાનગી આપી. 

એક મોટી ઘટના પછી હોઈ શકે એવી જ ગામની સ્થિતિ હતી. ચારે તરફ સન્નાટો ફેલાયેલો હતો અને શોકનો માહોલ હતો. 

ગામમાં ગ્રામજનો કરતાં પોલીસવાળાઓ અને તેમની તેમની ગાડીઓ વધારે જોવા મળી રહી હતી. 

જોકે, ગ્રામજનોનું કહેવું હતું કે અહીં આમ પણ વધારે ચહલપહલ નથી હોતી. અહીં મોટા ભાગે ગોંડ આદિવાસી રહે છે કે જેઓ ખેતી અને મજૂરીમાં વ્યસ્ત રહે છે. 

અમે એ જગ્યાએ પહોંચ્યા જ્યાં 17 જુલાઈના રોજ થયેલા ભૂમિ સંઘર્ષમાં 10 લોકોનાં મૃત્યુ થઈ ગયાં હતાં અને 25 લોકો ઘાયલ થયા હતા.

ગામનાં એક વૃદ્ધ મહિલા રામરતી પ્રાથમિક શાળાની બીજી તરફ બનેલા પોતાનાં કાચા ઘરમાં બે-ત્રણ બાળકો સાથે ગૂમસૂમ બેઠાં હતાં. 

તેમનાં પરિવારના પણ બે સભ્યો આ સંઘર્ષનો ભોગ બન્યા હતા. 

શા માટે લડાઈ?

લડાઈનું કારણ પૂછવા પર તેઓ નારાજ થઈ ગયાં.

તેમણે કહ્યું, "શાની લડાઈ? લડાઈ તો બે તરફથી થાય છે. તેઓ તો એકાએક બસો- અઢીસો જેટલા લોકો ટ્રેક્ટર અને પગપાળે આવ્યા, ખેતર ખેડવા લાગ્યા. ના પાડી તો મારવા લાગ્યા. જ્યારે ગામમાંથી 40-50 લોકો એકત્રિત થઈ ગયા, તો ગોળી મારવા લાગ્યા."

આટલું બોલતાં જ તેમની આંખોમાં આંસુ આવી ગયાં. 

તેઓ કહેવા લાગ્યાં કે તેમના દિયર તેમજ એક ભત્રીજાનો જીવ જતો રહ્યો. ભત્રીજાનાં પત્ની બે નાનાં બાળકો સાથે ત્યાં જ હાજર હતાં.

જ્યાં આ ઘટના બની છે એ સ્થળ આ ઘરથી માત્ર અડધો કિલોમિટર દૂર છે. 

17 જુલાઈની ઘટનાના સાક્ષી સમાન ખેતરોની વાડમાંથી પસાર થતાં ખેતરોમાં ટ્રેક્ટરોના પૈડાના નિશાન હજુ યથાવત છે. 

ક્યાંક ક્યાંક કલ્ટિવેટર જેવા કેટલાક સાધનો પણ છૂટી ગયાં હતાં. 

મારી સાથે હાજર સ્થાનિક પત્રકાર જ્ઞાન પ્રકાશ ચતુર્વેદીએ જણાવ્યું કે ઘટનાના એક દિવસ પછી પણ અલગ અલગ સ્થળે બંદૂકો, કુહાડી, દંડા અને અન્ય હથિયારો પડ્યાં હતાં જેનો પાછળથી પોલીસે કબજો મેળવ્યો હતો.

જમીનનોઝઘડો 

આશરે 100 વીઘા જમીન પર અધિકાર મામલે ગામના સરપંચ અને આદિવાસીઓ વચ્ચે વિવાદ થયો. તે જમીન ખૂબ રહસ્યમયી છે. 

ઉમ્ભા ગામ મુર્તિયા ગ્રામ પંચાયતની હદમાં આવે છે અને અહીંની આશરે 700 લોકોની વસતિમાં મોટા ભાગના લોકો ગોંડ આદિવાસી છે. 

આ ગ્રામ પંચાયત અંતર્ગત સપહી ગામ પણ આવે છે જ્યાં સરપંચ...\nઅગાઉની સામગ્રીનો સારાંશ નીચે મુજબ કરી શકાય છે:
શનિવારની બપોરે ઘોરાવલ તાલુકા કચેરીથી આશરે 25 કિલોમિટર દૂર ઉભ્ભા ગામમાં પ્રવેશ કરતાં સમયે જ જાણે કોઈ અતિસુરક્ષિત જગ્યાએ આવી ગયા હોઈએ એવું લાગ્યું.